[ca] El servei militar obligatori va tenir lloc arreu d'Espanya, inclosos els territoris catalanoparlants. No obstant això, no existeix gaire bibliografia que reculli el llenguatge i el lèxic militars en català. Per això en aquest treball es pren una obra inèdita en castellà, les memòries novel·lades de Rubén Rodríguez sobre el seu pas per la mili a Sabiñánigo, i es planteja l'objectiu de revisar un fragment del text original i, posteriorment, traduir-lo al català. De manera que l'objectiu global és simular dos encàrrecs, un de correcció i un de traducció, i crear material útil per a altres treballs futurs i que serveixi per a l'edició completa de l'obra perquè es pugui publicar. A més, el treball és interessant pels reptes específics que comporta la traducció del gènere memorialístic que el diferencien de la resta dels gèneres literaris, atès que són textos lligats a una realitat que cal respectar i transmetre al lector meta. Per assolir aquests objectius es plantegen dues metodologies, una per a cada part del treball. Per una banda, l'objectiu de corregir el text original s'assoleix elaborant prèviament un manual d'estil que estableix els criteris necessaris per assegurar la coherència del text revisat final. Per l'altra, la proposta de traducció al català s'analitza en un comentari en què es justifiquen les decisions que s'han pres per solucionar els problemes de traducció que planteja un text literari del gènere memorialístic. Com a conclusió, es confirma la necessitat d'un manual d'estil i d'experiència professional com a corrector d'estil a l'hora de revisar un text i s'extreu que moltes de les dificultats de traducció que presenten els textos del gènere memorialístic deriven de la poca llibertat de creació que té el traductor quant als elements del text que fan referència a elements de la realitat. La conclusió global és que amb aquest treball s'ha assolit l'objectiu de crear un material útil per a futurs projectes i que servirà per acabar la correcció i la traducció de l'obra sencera, de manera que constitueix una aportació a la bibliografia referent al servei militar obligatori en català.

[en] The mandatory military service in Spain took place all around the country, including the Catalan-speaking territories. However, almost no bibliography can be found regarding the military language and lexicon in Catalan. Given that, this project focuses on an unpublished literary work written in Spanish, a novelized memoir by Rubén Rodríguez about his experience during the mandatory military service in Sabiñánigo and aims to proofread a fragment from the original text and, subsequently, to translate it into Catalan. Therefore, the global aim of this project is to simulate two professional orders, a proofreading order and a translation order, and to create useful material for future projects and that can be used to eventually finish the edition of the full text, so that it can be published. Furthermore, memoir genre translation entails specific challenges that are different from other literary genres' translation because the texts are tied up to a reality that must be respected and transferred to the target reader. In order to reach these goals, two methodologies are established, one for each part of the project. On the one hand, the goal of proofreading the original text is reached through a revision determined by a previously elaborated style guide, which establishes the criteria that must be followed during the revision to ensure coherence. On the other hand, the translation to Catalan is analysed in a written comment on each decision taken for solving the translation problems that a novelized memoir entails. As a conclusion, the necessity of a style guide and professional experience as a proofreader when it comes to revising is confirmed and from the results it is drawn that most of the difficulties of memoir genre texts translation stem from the little creation freedom that is left for the translator regarding the elements in the text that are tied up to reality. The global conclusion is that with this project the goal of creating useful material for future projects and to eventually complete the proofreading and translation of the full text is fulfilled, thus this project constitutes a contribution to the bibliography on compulsory military service in Catalan.